Lancelot

Lancelot (Lancelot du Lac, ), je populárna postava v tradícii rytierskych románov artušovských legiend. Je typicky zobrazovaný ako blízky spoločník kráľa Artuša a jeden z najväčších rytierov okrúhleho stola, ako aj tajný milenec Guinevere, manželky kráľa Artuša.

Meno pochádza od francúzskeho básnika Chrétiena de Troyesa z 12. storočia, mohlo byť odvodené od postavy Anguselausa z diela Geoffreyho z Monmouthu, pravdepodobne latinizovaného mena Unguist, pri preklade z latinčiny do starofrancúzštiny by mohlo nadobudnúť podobu Anselaus. Niektorí bádatelia v ňom vidia odvodenie od francúzskeho pojmu pre vrhača oštepu.Frédéric Godefroy, Dictionnaire de l’ancienne langue française et de tous ses dialectes du IXe au XVe siècle, édition de F. Vieweg, Paris, 1881–1902, s. 709b.

 Legendy 

 Narodenie a mladosť 
Lancelot je sirota, syn kráľa, ktorý vyrastá v ríši víl pod opaterou Jazernej panej. Tá mu dáva čarovný meč a Lancelot sa vydáva do sveta, pričom si nie je vedomý svojho skutočného pôvodu. Má povesť nepremožiteľného rytiera a pripojí sa k Artušovej družine rytierov okrúhleho stola. 

 Pripojenie sa k Artušovi 
Lancelot je udatný a bezúhonný hrdina, rytier v striebornom brnení na bielom koni, víťaz mnohých bitiek, výprav a turnajov. Zachráni Gawaina zo zajatia, vyznamená sa v bitke proti Sasom a poloobra Galehauta privedie na Artušovu stranu.

 Lancelot a Guinevere 
Čoskoro sa stáva pánom hradu Joyous Gard a osobným šampiónom kráľovnej Guinevere, a Lancelot, ktorý má inak mnoho obdivovateliek, vrátane Morgan la Fée, je jej absolútne oddaný. Zachraňuje ju pred nepriateľským Malagantom a rozvíja sa medzi nimi tajná láska. Tento vzťah poškvrňuje jeho povesť dokonalého rytiera a v konečnom dôsledku je dôvodom pre koniec Kamelotu. Keď sa nakoniec Lancelotov mimomanželský pomer s Guinevere odhalí, vyústi to do krvavej vojny, ktorú využije Mordred na to, aby ukončil Artušovo kraľovanie. Lancelot sa síce pridáva na Artušovu stranu v záverečnej bitke pri Camlanne, ale jeho smrti nezabráni.
náhľad|Lancelot zabíja draka z Corbenicu v ilustrácii Arthura Rackhama pre Príbehy o kráľovi Artušovi a rytieroch Okrúhleho stola, skrátené z diela Le Morte d'Arthur od Alfreda W. Pollarda (1917).

 Otec Galahada 
Potom, čo ho princezná Elaine, dcéra Kráľa rybára, zvedie pomocou mágie, narodí sa ich syn Galahad. Z toho sa neskôr stáva rytier predpovedaný Merlinom: postráda chyby svojho otca, stáva sa dokonalým rytierom a podarí sa mu splniť najväčšiu zo všetkých výprav. Je to on, kto získa Svätý grál, zatiaľ čo Lancelot sám zlyhá. 

Guinevere sa dozvie o ich afére a nahnevaná vyženie Lancelota z Kamelotu. Lancelot zošalie, utečie a na niekoľko rokov zmizne, blúdiac divočinou. Počas toho ho hľadá kajúcna Guinevere a ostatní. Nakoniec ho nájde Elaine. Lancelot, ktorému cez závoj ukáže Svätý grál, je vyliečený zo svojho šialenstva a rozhodne sa žiť s ňou na odľahlom ostrove. Po desiatich rokoch Lancelota konečne nájdu Perceval a Ector, ktorých Guinevere poslala, aby ho hľadali.

 Svätý grál 
Po návrate na dvor v Kamelote sa Lancelot zúčastňuje hľadania Svätého grálu. Hľadanie iniciuje Lancelotov odcudzený syn, mladý tínedžer Galahad (niekedy Merlin), ktorý porazil svojho otca v súboji počas svojho dramatického príchodu do Kamelotu, okrem iného aj tým, že sa ukázal ako najdokonalejší rytier. Po ďalších dobrodružstvách, počas ktorých Lancelot zažíva porážku a poníženie, vzhliadne Grál, ale neuspeje v jeho dosiahnutí pre svoju minulosť, ktorá nebola úplne bez poškvrny. Namiesto neho uspeje jeho duchovne čistý syn, ako aj Lancelotov bratranec Bors a Perceval.

 V modernom umení 

 Film 

 Kamelot (Camelot), 1967, Lancelota stvárnil Franco Nero
 Monty Python a Svätý Grál (Monty Python and the Holy Grail), 1975, v tejto paródii Lancelota stvárnil John Cleese
 Excalibur, 1981, v úlohe Lancelota Nicholas Clay
 Prvý rytier (First Knight), 1995, príbeh o únose Guinevere rytierom Malagantom, ako Lancelot sa predstavil Richard Gere
 Kráľ Artuš (King Arthur) 2004, Lancelota predstavuje Ioan Gruffudd

 Seriál 

 Merlin (produkcia BBC) 2008 – 2012, Lancelota hrá Santiago Cabrera

 Videohra 

 Smite, 2014, ako jazdec na koni ozbrojený kopijou

 Referencie 

 Iné projekty 

Kategória:Postavy Artušovských legiend
Kategória:Filmové postavy